b"\n_START_ARTICLE_\nPaul Bosvelt\n_START_SECTION_\nTraject\xc3\xb2ria esportiva\n_START_PARAGRAPH_\nBosvelt es va guanyar una bona reputaci\xc3\xb3 com a mig centre amb jerarquia a de Kuip, disputant 167 partits amb el Feyenoord i portant-lo a guanyar l'Eredivisie el 1999 i tamb\xc3\xa9 la Copa de la UEFA. El 2003, Bosvelt va fitxar pel Manchester City, on va tenir un paper important. De tota manera, despr\xc3\xa9s d'un parell de temporades, va retornar als Pa\xc3\xafsos Baixos, i fitx\xc3\xa0 pel Heerenveen.\n_START_SECTION_\nCarrera internacional\n_START_PARAGRAPH_\nBosvelt va disputar 24 partits com a internacional amb els Pa\xc3\xafsos Baixos. Va disputar l'Eurocopa 2000 i l'Eurocopa 2004. A l'Eurocopa del 2000, l'equip va arribar a les semifinals, per\xc3\xb2 Bosvelt hi va fallar un penal i finalment els neerlandesos varen perdre per 3\xe2\x80\x931 contra It\xc3\xa0lia. Despr\xc3\xa9s de l'Eurocopa de 2004 va decidir retirar-se de la selecci\xc3\xb3.\n_START_SECTION_\nRetirada\n_START_PARAGRAPH_\nBosvelt es va retirar del futbol el 13 de maig de 2007, despr\xc3\xa9s d'una derrota per 4\xe2\x80\x930 contra l'Ajax. Va jugar un total de 470 partits entre l'Eredivisie i l'Eerste Divisie."